**Кыргызстан окуучуларынын дистанциондук астрономиялык турнири**

«Биз – XXI кылымдын интеллектуалдарыбыз» конкурсунун алкагында ***2018-жылдын 1-апрелинен 30-апрель*** аралыгындаКыргызстан окуучуларынын дистанциондук астрономиялык турнири өтөт.

Окуучулардын астрономиялык турнири (**Астротурнир**) – бул, 7-11-класстардын окуучуларынын астрономия жана космостун физикасы жаатындагы изилдөөчүлүк жана илимий көйгөйлөрдү чечүүдөгү билгичтиктери, өздөрүнүн чечимдерин аргументтештирип бере алуусундагы командалык таймашуусу.

**Астротурнир** ачык болуп саналат, тактап айтканда бул конкурска Кыргызстандын кайсы болбосун шаарынан, мектебинен, уюмунан ж.б. командалар катыша алат.

***Астротурнирге катыша турган команданын сандык курамы:*** 5 адам, Команданын персоналдык курамы турнирдин тапшырмасын аткаруу мезгилинде өзгөрүлбөйт. Команданы капитан башкарат, ал команданын өкүлү болуп саналат. Команданын ишин жетекчи уюштурат, ал команданын мүчөсү болбойт.

Бул жылы астрономиялык турнир **дистанциондук түрдө өткөрүлөт.**

Астротурнирдин тапшырмасы «Кут билим» газетасына жана БРИТА «Алтын түйүндүн» **rdita.kg.** расмий сайтына жарыяланат.

Астротурнирдин тапшырмаларын аткаруу ичке окуу дептерине же А-4 өлчөмүндөгү барактарда аткарылып сунушталышы зарыл.

Аткарылган тапшырмаларды кийинки дарек боюнча 720017, Бишкек ш., Манас пр. 1, БРИТА «Алтын түйүн» дарегине, Астротурнир деп жөнөтүлөт. Бишкек жана Чүй областтарынын командаларынын жетекчилери аткарылган тапшырмалар жазылган дептерди жеке өздөрү (конвертке салып, марка чаптабастан) БРИТА «Алтын түйүнгө» алып келип беришсе болот.

Ошондой эле тапшырмаларды БРИТА «Алтын түйүндүн» rdita.at@gmail.com расмий электрондук почтасына бир файл менен **Word** форматында ***Астротурнир*** деп жөнөтсө да болот**.**

Астротурнирдин тапшырмаларынын аткарылышы 2018-жылдын 30-апрелинен кечиктирилбестен берилиши керек.

Астротурнирдин катышуучулары анкетаны толтуруп (командага бирөө жетиштүү болот) жана астротурнирдин тапшырмаларынын аткарылышы менен бирге (Тиркемеден караӊыз) жөнөтүлүшү зарыл.

Дистанциондук астротурнирдин жыйынтыгы 2018-жылдын 10-майында чыгарылат, турнирдин жыйынтыгы «Кут билим» гезитине жана БРИТА «Алтын түйүндүн» **rdita.kg.** расмий электрондук **сайтына** жарыяланат.

**Астрономиялык турнирдин тапшырмаларын аткарууда ийгиликтерди каалайбыз!!!**

**Тиркеме**

|  |  |
| --- | --- |
| Областы (региону), уюму |  |
| Уюмдун дареги, телефону, e-mail дареги |  |
| Уюмдун жетекчисинин аты, фамилиясы, атасынын аты |  |
| Астротурнирдин командасына жетекчилик кылган адамдын аты, фамилиясы, телефону, e-mail дареги |  |
| Команда мүчөлөрүнүн аты, фамилиясы (толугу менен), команданын капитанынын аты, фамилиясын астын чийип коюу | 1. 2.3.4.5. |